**ELEKTRIENERGIA REGULEERIMISTEENUSE OSUTAMISE LEPING**

**nr xxx**

xx/20xx, Tallinn

# Elering AS (edaspidi: süsteemihaldur), registrikood 11022625, asukoht Kadaka tee 42, 12915 Tallinn, mida esindab seaduse ja põhikirja alusel juhatuse esimees Kalle Kilk

ning

**XXX** (edaspidi: **reguleerimisteenuse pakkuja**), registrikood yyy, asukoht zzz, mida esindab seaduse ja põhikirja alusel juhatuse liige xxx

Edaspidi kumbki eraldi nimetatud ka kui **pool** ning mõlemad koos ka kui **pooled**.

# Lepingu ese

Lepingu esemeks on reguleerimisteenuse standardtoote „käsitsi käivitatav sageduse taastamise reserv“ (*manually activated frequency restoration reserve* ehk *mFRR*) osutamine.

## **Poolte õigused ja kohustused**

## Punktis 1 sätestatud teenuse/teenuste osutamise tingimused ning poolte õigused ja kohustused on määratletud lepingu punktis 4 sätestatud lepingu lahutamatute lisadega ning Elering AS dokumentidega “Käsitsi käivitatava sageduse taastamise reservi teenuse osutamise tüüptingimused” (edaspidi: **tüüptingimused**) ja „mFRR standardtoode“. Tüüptingimused ja standardtoote kirjeldus on kättesaadavad süsteemihalduri veebilehel www.elering.ee.

## Lepingule kohaldatakse sündmuse või toimingu tegemise ajal kehtivaid tüüptingimusi.

## Lepingule kohaldatakse süsteemihalduri poolt kehtestatud reguleerimisteenusekehtivaid standardtoote tingimusi. Standardtoote tingimused on kättesaadavad süsteemihalduri veebilehel [www.elering.ee](http://www.elering.ee).

## Standartoote või tüüptingimuste muutumisest teavitab süsteemihaldur reguleerimisteenuse pakkujat ette vähemalt kolm (3) kuud enne muudatuste rakendamist ning avaldab uued tingimused süsteemihalduri veebilehel.

# Lepingu kehtivus

## Leping on sõlmitud digitaalselt kolmel (3) lehel koos ühe (1) lisaga.

## Leping loetakse sõlmituks poolte poolt allakirjutamise hetkest. Leping jõustub XX.XX.20XX ning on sõlmitud määramata tähtajaks.

## Lepingule allakirjutamisega kinnitab reguleerimisteenuse pakkuja, et talle on antud piisav võimalus lepingu sisuga, sealhulgas lepingu lisade ja punktis 2.1 kirjeldatud dokumentidega tutvumiseks ning ta on nendega tutvunud ja nende sisust aru saanud.

# Lepingu lisad

* 1. Lepingu sõlmimisel on lepingu lahutamatuteks osadeks (lisaks punktis 2.1 kirjeldatud dokumentidele) alljärgnev lisa:

Lisa 1: Reguleerimisteenuse pakkumise andmevahetus.

# Poolte kontaktandmed ja – isikud:

## Lepingust tulenevate küsimuste lahendamiseks ja teatamiskohustuste täitmiseks on pool kohustatud hiljemalt kolme (3) tööpäeva jooksul lepingu sõlmimisest edastama teisele poolele kirjalikult omapoolsed kontaktisikud ja -andmed (telefoninumber, elektronposti aadress jne).

## Pool peab viivitamatult kirjalikult teatama teisele poolele muudatustest lepingu punkti 5.1 kohaselt teatatud kontaktisikutes või –andmetes.

1. **Erimeelsuste lahendamine**
   1. Lepingu täitmisest, muutmisest või lõpetamisest tulenevaid eriarvamusi ja vaidlusi lahendavad pooled eelkõige läbirääkimiste teel.
   2. Kui lepingust tulenevaid vaidlusi ei õnnestu lahendada poolte läbirääkimistega, lahendatakse vaidlus Harju maakohtus.

# Poolte allkirjad:

**Süsteemihaldur Reguleerimisteenuse pakkuja**

|  |  |
| --- | --- |
| /allkirjastatud digitaalselt/ | /allkirjastatud digitaalselt/ |
| Kalle Kilk | xxx |

# Lisa 1 Andmevahetuse vormid

1. Reguleerimisteenuse pakkuja poolt esitatavad pakkumised ning pakkumiste muudatused esitatakse süsteemihaldurile süsteemihalduri poolt määratud ajatsoonis.
2. Andmevahetus
   1. Andmevahetuses kasutatakse turuosaliste EIC koode, mille register asub andmevahetusplatvormis.
      1. Süsteemihalduri EIC kood on: 10X1001A1001A39W.
      2. Reguleerimisteenuse pakkuja EIC kood on: zzz
   2. Reguleerimisteenuse pakkumisega seotud andmevahetuse ja formaadi kirjeldus on avaldatud Eleringi veebilehel: <https://elering.ee/reguleerimisleping>
   3. Reguleerimisteenuse pakkumused esitatakse süsteemihalduri bilansihaldussüsteemi süsteemihalduriga kokku lepitud kanalit kasutades.

**Süsteemihaldur Reguleerimisteenuse pakkuja**

|  |  |
| --- | --- |
| /allkirjastatud digitaalselt/ | /allkirjastatud digitaalselt/ |
| Kalle Kilk | xxx |